text:
на производството.
 2.5. Всяко тримесечие производителят трябва да уведомява органа по одобряването на типа за обема на производство по всеки номер на одобрението, като се осигуряват възможности за идентификация на продуктите, които отговарят на този номер на одобрение.
 ПРИЛОЖЕНИЕ 17
 ИЗПИТВАНЕ НА ЕНЕРГОПОГЛЪЩАЩИЯ МАТЕРИАЛ
 1. МОДЕЛ НА ГЛАВАТА
 1.1. Моделът на главата се състои от масивна дървена полусфера с добавен по-малък сферичен сегмент, както е показано на фиг. А по-долу. Той трябва да е конструиран така, че да може да пада свободно по маркираната ос и да бъде подготвен за монтиране на акселерометър, за да се измери ускорението по посока на падането.
 1.2. Моделът на глава трябва да има общо тегло, включително акселерометъра, от 2,75 ± 0,05 kg.
 Фигура А
 Модел на главата
 2. ОБОРУДВАНЕ
 По време на изпитването ускорението се записва посредством оборудване в съответствие с канал за пренос на данни с клас на честота 1 000, както е определено в последната версия на ISO 6487.
 3. ПРОЦЕДУРА
 3.1. Комплектуваната система за обезопасяване на деца трябва да е поставена в областта на удара върху гладка твърда повърхност, чиито минимални размери са 500 × 500 mm, така че посоката на удара да е перпендикулярна на вътрешната повърхност на системата за обезопасяване на деца в областта на удара.
 3.2. Моделът на главата се повдига на височина от 100 – 0/+ 5 mm от съответните горни повърхности на комплектуваната система за обезопасяване на деца до най-ниската точка на модела на главата и се оставя да падне. Записва се ускорението на модела на глава по време на удара.
 ПРИЛОЖЕНИЕ 18
 МЕТОД ЗА ОПРЕДЕЛЯНЕ НА ОБЛАСТТА НА УДАРА ПО ГЛАВАТА ЗА УСТРОЙСТВА С ОБЛЕГАЛКА ЗА ГЪРБА И ЗА ОПРЕДЕЛЯНЕ НА МИНИМАЛНАТА ГОЛЕМИНА НА СТРАНЍЦИТЕ НА ОБЪРНАТИТЕ НАЗАД УСТРОЙСТВА
 1.
 Устройството се поставя се на изпитвателната седалка, описана в приложение 6. Устройствата, които могат да се накланят, се поставят в най-изправено положение. В устройството се поставя най-малкият манекен в съответствие с инструкциите на производителя. Маркира се точка „А“ на облегалката на хоризонталното равнище на рамото на най-малкия манекен в точка на 2 cm навътре от външния край на ръката. Всички вътрешни повърхности над хоризонталната равнина, минаваща през точка „А“, трябва да се изпитват в съответствие с приложение 17. Тази област трябва да включва вътрешната повърхност на облегалката и странѝците, включително вътрешните краища (зона на радиуса) на странѝците. В случай на преносимо креватче, където съгласно устройството и инструкциите на производителя не е възможно симетрично поставяне на манекена, областта, съответстваща на приложение 17, са всички вътрешни повърхности над точка „А“, определена по-горе, в посока на главата, измерени, когато манекенът е в преносимото креватче в най-неблагоприятното положение, съвместимо с инструкциите на производителя, като преносимото креватче е поставено на изпитвателния стенд.
 Ако е възможно симетрично поставяне на манекена в преносимото креватче, цялата вътрешна област трябва да съответства на приложение 17.
 2.
 За обърнати назад устройства странѝците трябва да имат дълбочина от минимум 90 mm, измерена от средната линия на повърхността на облегалката. Тези странѝци трябва да започват от хоризонталната равнина, минаваща през точка „А“ и продължават до горния край


text:
на облегалката на седалката. Започвайки от точка на 90 mm под горния край на облегалката на седалката, дълбочината на странѝците може постепенно да намалява.
 3.
 Изискването от точка 2 по-горе за минимална големина на странѝците не се прилага за системи за обезопасяване на деца от групи според теглото II и III за категорията „за специфично превозно средство“, които се използват в отделението за багажа съгласно точка 6.1.2 от настоящото правило.
 ПРИЛОЖЕНИЕ 19
 ОПИСАНИЕ НА ПОДГОТОВКАТА НА РЕГУЛИРАЩИТЕ УСТРОЙСТВА, МОНТИРАНИ НЕПОСРЕДСТВЕНО НА СИСТЕМИ ЗА ОБЕЗОПАСЯВАНЕ НА ДЕЦА
 Фиг. 1
 1. МЕТОД
 1.1. Поставя се лентата в контролното положение, описано в точка 8.2.7, и най-малко 50 mm от лентата на четири/петточковия колан се изтеглят чрез дърпане на свободния край на лентата.
 1.2. Регулираната част на четири/петточковия колан се закрепва към дърпащото устройство А.
 1.3. Задейства се регулиращото устройство и се издърпват най-малко 150 mm лента в четири/петточковия колан. Това представлява половината от един цикъл и поставя дърпащото устройство А в положение на максимално издърпана лента.
 1.4. Свързва се свободният край на лентата с дърпащото устройство В.
 2. ЦИКЪЛЪТ Е:
 2.1.
 В се издърпва най-малко 150 mm, докато А не упражнява сила на опън върху четири/петточковия колан.
 2.2.
 Задействат се устройствата за регулиране и А се издърпва, докато В не упражнява сила на опън върху свободния край на лентата.
 2.3.
 В края на такта се деактивира устройството за регулиране.
 2.4.
 Цикълът се повтаря, както е посочено в точка 7.2.2.7 от настоящото правило.
 ПРИЛОЖЕНИЕ 20
 СТАНДАРТНО УСТРОЙСТВО ЗА ИЗПИТВАНЕ НА ЯКОСТ НА КЛЮЧАЛКА
 Текст на изображението
 Размери в mm
 a = повърхност при A:
 Сила на опън
 3 или 5 ремъка
 Ключалка
 Сила на опън
 ПРИЛОЖЕНИЕ 21
 ПОСТАНОВКА НА ДИНАМИЧНО ИЗПИТВАНЕ НА СБЛЪСЪК
 1. МЕТОД
 1.1. Единствено надбедрен колан
 Динамометричният датчик 1 се монтира на външно място, както е показано горе. Монтира се система за обезопасяване на деца и се опъва контролният колан на външното място до постигане на товар от 75 N ± 5 N на външното място.
 1.2. Надбедрен и диагонален колан
 1.2.1. Динамометричният датчик 1 се монтира на външно място, както е показано горе. Системата за обезопасяване на деца се поставя в правилно положение. Ако на системата за обезопасяване на деца е монтиран фиксатор, който действа върху диагоналния колан, на подходящо място зад системата за обезопасяване на деца, между фиксатора и ключалката, се поставя динамометричен датчик 2, както е показано по-горе. Ако не е монтиран фиксатор или ако фиксаторът е монтиран на ключалката, поставете динамометричния датчик на подходящо място между скобата на колоната и системата за обезопасяване на деца.
 1.2.2. Надбедрената част на контролния колан се регулира до достигането на товар на опън от 50N ± 5N при динамометричния датчик 1. Прави се знак с тебешир на лентата, където преминава през симулираната ключалка. Докато коланът се задържа в това положение, диагоналният колан се регулира за достигане на опън от 50N ± 5N при динамометричен датчик 2 — или посредством заключване на лентата в ключалката на лентата на системата за обезопасяване на деца, или чрез изтегляне на колана близо до стандартното прибиращо

type: contracts

jurisdiction: EU


text:
устройство.
 1.2.3. Изтегля се цялата лента от макарата на прибиращото устройство и се пренавива със сила на опън в колана от 4 ± 3 N между прибиращото устройство и скобата на колоната. Макарата трябва да е блокирана преди динамичното изпитване. Провежда се динамичното изпитване.
 1.2.4. Преди началото на постановката на изпитването се проверява системата за обезопасяване на деца, за да се определи съответствието с точка 6.2.1.3. При промяна в напрежението на монтажа, дължащо се на промяна на ъгъл, се прави изпитване за определяне на условията, които причиняват хлабавия монтаж, извършва се постановката и се прилага сила на опън до най-обтегнато положение и след това се нагласява системата за обезопасяване на деца в най-неблагоприятното положение, без да се обтяга наново коланът за възрастни. Провежда се динамичното изпитване.
 1.3. Приспособление за закрепване ISOFIX
 За система за обезопасяване на деца ISOFIX с устройства за закрепване, подлежащи на регулиране, разположени в сгъвката на седалката. Закрепва се ненатоварена система за обезопасяване на деца ISOFIX към устройства за закрепване, разположени в сгъвката на седалката H1 — H2 в подходящо за изпитване положение. Оставят се заключващите механизми на системата за обезопасяване на деца ISOFIX да издърпат системата за обезопасяване на деца ISOFIX към сгъвката на седалката. Прилага се допълнителна сила от 135 ± 15 N в равнина, успоредна на повърхността на възглавницата за сядане на изпитвателния стенд в посока към сгъвката на седалката, за да се преодолеят силите на сцепление между системата за обезопасяване на деца ISOFIX и възглавницата за сядане, подпомагайки опъващия ефект на заключващите механизми. Силата се прилага върху или е равномерно разпределена около осевата линия на системата за обезопасяване на деца ISOFIX, на височина не повече от 100 mm над повърхността на възглавницата за сядане на изпитвателния стенд. Ако е нужно, горната лента се регулира за постигане на товар от 50 ± 5 N (*). Когато системата за обезопасяване на деца ISOFIX е така регулирана, в системата за обезопасяване на деца се поставя подходящ манекен за изпитване.
 Бележка:
 1.
 За точки 1.1 и 1.2 монтажът се извършва, след като манекенът е поставен в системата за обезопасяване.
 2.
 Понеже след монтажа на системата за обезопасяване на деца изпитваната възглавница от пяна се сплесква, динамичното изпитване трябва, ако е възможно, да се проведе не повече от 10 минути след монтирането. За да може възглавницата да възвърне първоначалния си вид, минималният период между две изпитвания, при които се използва една и съща възглавница, е 20 минути.
 3.
 Динамометричните датчици, монтирани непосредствено на лентата на колана, могат да бъдат откачени електрически, но трябва да бъдат оставени на мястото си по време на динамичното изпитване. Теглото на всеки датчик не трябва да надвишава 250 g. Друг вариант е динамометричният датчик, монтиран на лентата на колана, да бъде заместен от динамометричен датчик, фиксиран в точката на закрепване.
 4.
 В случай на система за обезопасяване с монтирани устройства, предназначени за увеличаване на опъна на обезопасителния колан за възрастни, методът на изпитване трябва да е:
 монтира се системата за обезопасяване на деца, както се изисква в настоящото приложение, и след това се


text:
прилага устройството за опън, както е посочено в инструкциите на производителя. Ако устройството не може да се приложи поради прекалено голям опън, то се счита за неприемливо.
 5.
 Към системата за обезопасяване на деца не трябва да се прилага допълнителна сила освен минималните усилия, изисквани за правилния монтаж, както е определено в точки 1.1 и 1.2.2 по-горе.
 6.
 В случай на преносимо креватче, монтирано, както е описано в точка 8.1.3.5.6 от настоящото правило, връзката между обезопасителния колан за възрастни и системата за обезопасяване се симулира. Свободният край, дълъг 500 mm, на обезопасителен колан за възрастни (измерен както е описано в приложение 13) е свързан посредством планка за закрепване, описана в приложение 13, към определените точки за закрепване. След това системата за обезопасяване се свързва към свободните краища на обезопасителните колани. Опънът на обезопасителния колан на възрастни, измерен между точката за закрепване и системата за обезопасяване, трябва да е 50 ± 5 N.
 (*) В случай на система за обезопасяване с монтирани устройства, предназначени за увеличаване на опъна на горната лента, методът на изпитване трябва да е:
 монтира се системата за обезопасяване на деца ISOFIX, както се изисква в настоящото приложение, и след това се прилага устройството за опън, както е посочено в инструкциите на производителя. Ако устройството не може да се приложи поради прекалено голям опън, то се счита за неприемливо.
 ПРИЛОЖЕНИЕ 22
 ИЗПИТВАНЕ НА БЛОКА НА ДОЛНАТА ЧАСТ НА ТОРСА
 Фиг. 1
 Намален P10 манекен
 Материал: EPS (40 до 45 g/l)
 Фиг. 2
 Изпитване на теглене на подсилващата възглавница с използване на манекен блок
 ПРИЛОЖЕНИЕ 23
 УСТРОЙСТВА ЗА ПРИЛАГАНЕ НА НАТОВАРВАНЕ
 Устройство за прилагане на натоварване I
 Текст на изображението
 Изглед отпред
 мащаб: 1:2
 Изнесен разрез B-B
 Изнесен разрез A-A
 Детайл C
 мащаб: 1:1
 Дължина на разтягане
 (+/– 5 mm)
 Манекен P/Q 0
 Манекен P/Q 3/4
 P/Q 1,5
 P/Q 3
 P/Q 6
 P/Q 10
 Колан за главата
 1 000 mm
 1 000 mm
 1 000 mm
 1 200 mm
 1 200 mm
 1 200 mm
 Колан за раменете
 750 mm
 850 mm
 950 mm
 1 000 mm
 1 100 mm
 1 300 mm
 Колан за слабините
 300 mm
 350 mm
 400 mm
 400 mm
 450 mm
 570 mm
 Колан за бедрата
 400 mm
 500 mm
 550 mm
 600 mm
 700 mm
 800 mm
 Размер Х
 120 mm
 130 mm
 140 mm
 140 mm
 150 mm
 160 mm
 No
 Наименование
 Информация
 Количество
 1
 Колан за главата — 39 mm
 —
 1
 2
 Колан за раменете lh-rh — 39 mm
 —
 2
 3
 Колан за слабините — 39 mm
 —
 1
 4
 Колан за бедрата — 39 mm
 —
 1
 5
 Модел бод (30 × 17)
 Бод: 77, нишка: 30
 8
 6
 Пластмасова ключалка
 2
 7
 Модел бод (2 × 37)
 Бод: 77, нишка: 30
 2
 Модел бод
 Мин. изисквана сила
 12 × 12 mm
 3,5 kN
 30 × 12 mm
 5,3 kN
 30 × 17 mm
 5,3 kN
 30 × 30 mm
 7,0 kN
 Радиус на целия колан = 5 mm
 Текст на изображението
 Изометричен изглед
 мащаб: 1:10
 Изглед отгоре


text:
мащаб: 1:2
 Устройство за прилагане на натоварване II
 No
 Наименование
 Информация
 Количество
 1
 Основен колан — 39 mm
 —
 1
 2
 Колан за бедрата (горен/долен) — 39 mm
 —
 2
 3
 Модел бод (30 × 17)
 Бод: 77, нишка: 30-
 4
 Дължина на разтягане
 (+/– 5 mm)
 Манекен P/Q 0
 Манекен P/Q 3/4
 P/Q 1,5
 P/Q 3
 P/Q 6
 P/Q 10
 Основен колан
 1 600 mm
 1 600 mm
 1 600 mm
 2 000 mm
 2 000 mm
 2 000 mm
 Колан за бедрата
 440 mm
 540 mm
 640 mm
 740 mm
 740 mm
 840 mm
 Модел бод
 Мин. изисквана сила
 12 × 12 mm
 3,5 kN
 30 × 12 mm
 5,3 kN
 30 × 17 mm
 5,3 kN
 30 × 30 mm
 7,0 kN
 Радиус на целия колан = 5 mm


text:
 12.10.2017
 BG
 Официален вестник на Европейския съюз
 L 263/33
 РЕШЕНИЕ НА СЪВМЕСТНИЯ КОМИТЕТ НА ЕИП
 No 314/2015
 от 11 декември 2015 година
 за изменение на приложение IV (Енергетика) към Споразумението за ЕИП [2017/1825]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение 2013/114/ЕС на Комисията от 1 март 2013 г. за определяне на насоки за държавите членки относно изчисляването на енергията от възобновяеми източници, получена чрез термопомпи, работещи по различни термопомпени технологии, съгласно член 5 от Директива 2009/28/ЕО на Европейския парламент и на Съвета (1), поправено с ОВ L 8, 11.1.2014 г., стр. 32, следва да бъде включено в Споразумението за ЕИП.
 (2)
 Директива 2009/28/ЕО на Европейския парламент и на Съвета (2) не се прилага за Лихтенщайн и съответно Решение No 2013/114/ЕС също не се прилага за Лихтенщайн.
 (3)
 Поради това приложение IV към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 45 (Решение 2011/13/ЕС на Комисията) от приложение IV към Споразумението за ЕИП се вмъква следната точка:
 „46.
 32013 D 0114: Решение 2013/114/ЕС на Комисията от 1 март 2013 г. за определяне на насоки за държавите членки относно изчисляването на енергията от възобновяеми източници, получена чрез термопомпи, работещи по различни термопомпени технологии, съгласно член 5 от Директива 2009/28/ЕО на Европейския парламент и на Съвета (ОВ L 62, 6.3.2013 г., стр. 27), поправено с ОВ L 8, 11.1.2014 г., стр. 32.
 Решението не се прилага за Лихтенщайн.“
 Член 2
 Текстовете на Решение 2013/114/ЕС, поправено с ОВ L 8, 11.1.2014 г., стр. 32, на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 декември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 декември 2015 година.
 За Съвместния комитет на ЕИП
 Председател
 Oda SLETNES
 (1) ОВ L 62, 6.3.2013 г., стр. 27.
 (2) ОВ L 140, 5.6.2009 г., стр. 16.
 (*1) Без отбелязани конституционни изисквания.


text:
 Важна правна забележка
 |
 22007A0713(02)
 Споразумение под формата на размяна на писма между Европейския съюз и Република Сингапур за участието на Република Сингапур в мисията за наблюдение на Европейския съюз в Аче (Индонезия) (наблюдателна мисия в Аче — НМА)
 Официален вестник n° L 183 , 13/07/2007 стр. 0058 - 0063
 ПРЕВОДСпоразумениепод формата на размяна на писма между Европейския съюз и Република Сингапур за участието на Република Сингапур в мисията за наблюдение на Европейския съюз в Аче (Индонезия) (наблюдателна мисия в Аче — НМА)А. Писмо от Европейския съюзДжакарта, 26 октомври 2005 годинаВаше Превъзходителство,Меморандумът за разбирателство между правителството на Индонезия и Движението за свобода на Аче (GAM), подписан на 15 август 2005 г. в Хелзинки, предвижда inter alia създаването на мисия за наблюдение (НМА) в Аче (Индонезия) от страна на Европейския съюз и държави-членки на АСЕАН (Асоциацията на страните от Югоизточна Азия). В този меморандум за разбирателство също така се предвижда статутът, привилегиите и имунитетите за НМА и участниците в нея да бъдат договорени между правителството на Индонезия и Европейския съюз.В тази връзка имам честта да предложа, като приложение към настоящото писмо, разпоредбите, които биха се отнесли до участието на Вашата държава в НМА, и личния състав, предоставен от Вашата държава, чийто статут, привилегии и имунитети са установени в споразумението между правителството на Индонезия, ЕС и държавите-членки на АСЕАН.Ще съм Ви задължен, ако можете да потвърдите съгласието си с разпоредбите, посочени в приложението, както и разбирането Ви, че настоящото писмо и приложението към него, заедно с Вашия отговор, представляват правно обвързващо споразумение между ЕС и правителството на Република Сингапур, което влиза в сила в деня на подписване на отговора от Ваша страна, и остава в сила за времето на участието на държавата Ви в НМА.Моля приемете моето най-дълбоко уважение.ПРИЛОЖЕНИЕ I1. Република Сингапур, съгласно Меморандума за разбирателство, участва в НМА в съответствие със следните разпоредби и всякакви необходими договорености за изпълнението, без да се засяга автономията на Европейския съюз при вземане на решения.2. Участието на ЕС се основава на Съвместно действие, прието от Съвета на 9 септември 2005 г., относно мисията за наблюдение в Аче (Индонезия) на Европейския съюз (наблюдателна мисия в Аче — НМА). Република Сингапур се присъединява към онези разпоредби от Съвместното действие, които засягат участието на държавата и на нейния личен състав в НМА, съгласно разпоредбите от настоящото приложение.3. Решението за прекратяване на участието на ЕС в НМА се взема от Съвета на Европейския съюз след консултации с Република Сингапур и при условие че Република Сингапур все още участва в НМА към датата на вземане на решението.4. Република Сингапур гарантира, че личният ѝ състав, който участва в НМА, изпълнява мисията си в съответствие със- съответните разпоредби на Съвместното действие, прието от Съвета на Европейския съюз на 9 септември 2005 г., и евентуални бъдещи изменения;- оперативния план (OPLAN), одобрен от Съвета на Европейския съюз на 9 септември 2005 г.;- договореностите за изпълнение към настоящото споразумение.5. Командированият от Република Сингапур личен състав за НМА изпълнява задълженията си и се ръководи изцяло от интересите на НМА.6. Република Сингапур своевременно информира ръководителя на


text: НМА за всякакви промени, свързани с участието на държавата в НМА.7. При започване на мисията командированият за НМА личен състав преминава медицински преглед и ваксинация и получава медицинско удостоверение за физическа годност за изпълнение на службата от компетентен орган в Република Сингапур. Командированият за НМА личен състав представя копие от въпросното удостоверение.8. Статутът на личния състав за НМА, включително на личния състав за НМА от страна на Република Сингапур, се ръководи от споразумението относно статута, привилегиите и имунитетите за НМА между правителството на Индонезия, Европейския съюз и държавите-членки на АСЕАН.9. Без да се засяга споразумението относно статута на мисията, посочен в раздел 8, Република Сингапур упражнява юрисдикция над своя личен състав, който участва в НМА.10. Република Сингапур, в съответствие с националното си законодателство и в резултат на имунитетите съгласно споразумението относно статута, привилегиите и имунитетите за НМА, носи отговорността за всякакви жалби, свързани с участието в НМА, подадени от член на личния състав или свързани с него. Република Сингапур отговаря за завеждането на всякакви правни или дисциплинарни действия срещу личния си състав, в съответствие със своите закони и подзаконови актове.11. С подписването на настоящата размяна на писма Република Сингапур поема задължението, на принципа на реципрочност, да направи декларация за отказ от предявяване на претенции по отношение на която и да е държава, участваща в НМА. В приложение II е даден модел на такава декларация.12. С подписването на настоящата размяна на писма, Европейският съюз гарантира, че неговите държави-членки ще направят, на принципа на реципрочност, декларация за отказ от предявяване на претенции по отношение на участието на Република Сингапур в НМА. В приложение II е даден модел на такава декларация.13. Правилата, свързани с обмена и сигурността на класифицираната информация, се установени в приложение III. По-нататъшни насоки могат да бъдат предоставени от компетентните органи, включително от ръководителя на НМА.14. Целият личен състав, участващ в НМА, е под пълното командване на националните си власти.15. Националните власти прехвърлят оперативен контрол на ръководителя на НМА, който осъществява това командване посредством йерархията за командване и контрол.16. Ръководителят на мисията ръководи НМА и отговаря за ежедневното управление.17. Република Сингапур има същите права и задължения по отношение на ежедневното управление на операцията като участващите в НМА държави-членки на Европейския съюз в съответствие с посочения в раздел 2 правен инструмент.18. Ръководителят на мисията отговоря за дисциплинарния контрол на личния състав на НМА. Когато се налага, съответният национален орган предприема дисциплинарни мерки.19. Република Сингапур определя точка за контакти към националния контингент, която да представлява нейния национален контингент в НМА. Националната точка за контакти докладва на ръководителя на НМА по въпроси от национален характер и отговаря за ежедневната дисциплина на контингента.20. Република Сингапур поема всички разходи по участието си в мисията.21. Република Сингапур не участва във финансирането на оперативния бюджет за НМА.22. В случай на смърт, увреждане, загуба или вреда на физически или юридически лица от държавата, в която се провежда мисията, Република Сингапур, при установяване на нейната отговорност, заплаща обезщетение в съответствие с условията, предвидени в разпоредбите относно статута, привилегиите и имунитетите на НМА, посочени в раздел 8.23. Всякакви необходими технически


text: и административни договорености за изпълнението на настоящото споразумение се сключват между Генералния секретар на Съвета на Европейския съюз/Върховен представител за Общата външна политика и политиката за сигурност и съответните органи на Република Сингапур.24. Всяка страна по настоящото споразумение има правото да го прекрати след връчване на писмено уведомление един месец предварително.25. Спорове относно тълкуването или прилагането на настоящото споразумение се уреждат чрез дипломатически средства между страните.ПРИЛОЖЕНИЕ IIТекстове на реципрочните декларации съгласно раздел 11 и раздел 12Текст за държавите-членки на ЕС:"Държавите-членки на ЕС, които прилагат Съвместното действие, прието на 9 септември 2005 г. от Съвета на Европейския съюз, относно мисията за наблюдение на Европейския съюз в Аче (наблюдателна мисия в Аче — НМА), полагат усилия, доколкото го позволяват техните вътрешни правни системи, да се откажат, доколкото е възможно, от искове за вреди срещу Република Сингапур поради увреждане, смърт на техния личен състав, или повреждане или загуба на всякакви активи, притежавани от тях и използвани от НМА, ако подобно увреждане, смърт, повреждане или загуба:- са причинени от личния състав на Република Сингапур при изпълнение на техните задължения във връзка с военната операция на НМА, освен в случай на груба небрежност или умишлено неправомерно поведение, или- произтичат от използването на всякакви активи, собственост на Република Сингапур, при условие че активите са използвани във връзка с операцията и освен в случай на груба небрежност или умишлено неправомерно поведение на личния състав на НМА от Република Сингапур, който използва тези активи."Текст за Република Сингапур:"Република Сингапур, при участието си в НМА съгласно параграф 5, точка 3 от Меморандума за разбирателство и съвместно действие, приет на 9 септември 2005 г. от Съвета на Европейския съюз, относно мисията за наблюдение на Европейския съюз в Аче (наблюдателна мисия в Аче — НМА), полага усилия, доколкото го позволява вътрешната ѝ правна система, да се откаже, доколкото е възможно, от искове за вреди срещу която и да е друга участваща в НМА държава поради увреждане, смърт на нейния личен състав, или повреждане или загуба на всякакви активи, притежавани от нея и използвани от НМА, ако подобни увреждане, смърт, повреждане или загуба:- са причинени от личния състав при изпълнение на техните задължения във връзка с НМА, освен в случай на груба небрежност или умишлено неправомерно поведение, или- произтичат от използването на всякакви активи, собственост на държавите, които участват в НМА, при условие че активите са използвани във връзка с операцията и освен в случай на груба небрежност или умишлено неправомерно поведение на личния състав на НМА, който използва тези активи."ПРИЛОЖЕНИЕ IIIПроцедури за обмен и сигурност на класифицираната информацияС цел създаването на процедура за обмен на класифицирана информация между Европейския съюз и Република Сингапур в рамките на НМА до ниво на достъп ОГРАНИЧЕНО (RESTREINT UE), се прилагат следните разпоредби.Република Сингапур гарантира, че предоставената ѝ класифицирана информация на ЕС (т.е. всяка информация (по-конкретно данни, които могат да бъдат съобщени под всякаква форма) или материал, определен като нуждаещ се от защита срещу непозволено разкриване и определен като такъв по класификация за сигурност) запазва определената от ЕС класификация за сигурност и ще опазва подобна информация в


text: съответствие със следните правила, съгласно правилата за сигурност [1] на Съвета, и по-конкретно:- Република Сингапур няма да използва предоставената класифицирана информация на ЕС за цели, различни от тези, за които въпросната класифицирана информация е била предоставена на Република Сингапур, и различни от определените от създателя на информацията;- Република Сингапур няма да разкрива такава информация на трети страни без предварителното съгласие на ЕС;- Република Сингапур ще гарантира, че достъп до предоставената на държавата класифицирана информация на ЕС ще се разрешава само на лица, които имат основателна необходимост да знаят;- Република Сингапур ще гарантира, че преди да бъде даден достъп до класифицирана информация на ЕС, всички лица, които изискват достъп до такава информация, са инструктирани и отговарят на изискванията на предпазните правила за сигурност, свързани с класификацията на информацията, до която ще получат достъп;- като се вземе предвид нивото ѝ на класификация, класифицираната информация на ЕС ще се изпраща до Република Сингапур посредством дипломатическо куфарче, военна куриерска служба, засекретени пощенски услуги, засекретени телекомуникации или чрез куриер. Република Сингапур ще съобщи предварително на Генералния секретар на Съвета на ЕС името и адреса на органа, отговарящ за сигурността на класифицираната информация, и точните адреси, на които трябва да се изпращат информацията и документите;- Република Сингапур ще гарантира, че всички помещения, зони, сгради, офиси, стаи, комуникационни и информационни системи и други подобни, в които се съхраняват и/или обработват класифицирана информация и документи на ЕС, са защитени с подходящите физически мерки за сигурност;- Република Сингапур ще гарантира, че предоставените ѝ класифицирани документи на ЕС при получаването им се вписват в специален регистър. Република Сингапур ще гарантира, че евентуални копия на предоставените ѝ класифицирани документи на ЕС, направени от органа-получател, техният номер, разпространение и унищожение, се вписват в този специален регистър.- Република Сингапур ще уведоми Генералния секретар на Съвета на Европейския съюз за всички случаи на компрометиране на предоставената ѝ класифицирана информация на ЕС. При такива обстоятелства Република Сингапур ще започне разследване и ще предприеме необходимите мерки за предотвратяване на повторен случай.За целите на настоящата процедура класифицираната информация, предоставена от Република Сингапур на Европейския съюз, ще бъде смятана за класифицирана информация на ЕС и ще ѝ бъде предоставено еквивалентно ниво на защита.След изтичане или прекратяване на настоящото споразумение цялата класифицирана информация или материали, обменени съгласно него, продължават да са защитени съгласно определените тук разпоредби.Б. Писмо от Република СингапурJakarta, 9 February 2006Your ExcellencyI write to you in your capacity as the European Union President in Indonesia. With reference to your predecessor H.E. Mr Charles Humphrey's letter of 26 October 2005, I have the honour, on behalf of the Government of Singapore, to confirm our acceptance of the provisions set out in the Annexes to that letter.We also confirm that this reply, together with Mr Humphrey's letter and its Annexes, shall constitute a legally binding agreement between the EU and our country, which shall enter into force on the day of signature of this letter. We would also like to record our understanding that, specifically, Annex II to Mr Humphrey's letter constitutes the binding reciprocal declarations envisaged by paragraphs


text:
 Важна правна забележка
 |
 21994D0929(02)
 Официален вестник n° L 253 , 29/09/1994 стр. 0034 - 0035 специално чешко издание глава 11 том 01 стр. 179 - 180 специално испанско издание глава 11 том 01 стр. 179 - 180 специално унгарско издание глава 11 том 01 стр. 179 - 180 специално литвийско издание глава 11 том 01 стр. 179 - 180 LV.ES глава 11 том 01 стр. 179 - 180 MT.ES глава 11 том 01 стр. 179 - 180 PL.ES глава 11 том 01 стр. 179 - 180 SK.ES глава 11 том 01 стр. 179 - 180 специално словенско издание глава 11 том 01 стр. 179 - 180
 Решение на Съвместния комитет на ЕИПNo 11/94 от 12 август 1994 годиназа изменение на протокол 31 към Споразумението за ЕИП относно сътрудничество в специфични области извън четирите свободиСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално членове 86 и 98 от него,като има предвид, че член 3, параграф 2 от протокол 31 към Споразумението предвижда необходимите решения да се вземат възможно най-бързо след влизане в сила на Споразумението, за да се осигури участието на държавите от ЕАСТ в Европейската агенция за околна среда;като има предвид, че протокол 31 към Споразумението следователно следва да се измени, за да позволи пълното участие на държавите от ЕАСТ в Европейската агенция за околна среда и в Европейската мрежа за информация и наблюдение на околната среда, създадена с Регламент (ЕИО) No 1210/90 на Съвета [1] от 1 юли 1994 г.,РЕШИ:Член 1Член 3, параграф 2 от протокол 31 към Споразумението се заменя със следното:"2. a) Държавите от ЕАСТ участват изцяло в Европейската агенция за околната среда, оттук нататък наричана "Агенцията", и в Европейската мрежа за информация и наблюдение на околната среда, създадена с Регламент (ЕИО) No 1210/90 на Съвета [**]б) Държавите от ЕАСТ подпомагат финансово дейностите по буква a) съгласно член 82, параграф 1 и протокол 32 към Споразумението.в) Държавите от ЕАСТ като следствие от буква б) участват изцяло, без право на глас, в Управителния съвет на Агенцията и се присъединяват към работата на Научния комитет на Агенцията. Това не засяга резултата от всякакви бъдещи разисквания относно предоставянето на такива права на глас.г) Държавите от ЕАСТ, в срок от 3 месеца след влизането в сила на Решение 11/94 от 12 август 1994 г., информират Агенцията за основните съставни елементи на техните национални информационни мрежи съгласно разпоредбите на член 4, параграф 2 от Регламент (ЕИО) No 1210/90.д) Държавите от ЕАСТ могат по-специално да сформират от институциите по буква г) или от други организации, установени на тяхната територия, национален център за координиране и/или предаване на информацията, която трябва да се предоставя на национално равнище на Агенцията и на институциите или органите, които са част от мрежата, включително тематичните центрове по буква е).е) Държавите от ЕАСТ могат също в периода, посочен в буква г), да определят институциите или други организации, установени на тяхната територия, на които конкретно може да се възложи задачата за


text: сътрудничество с Агенцията по някои теми от специален интерес. Институция, определена по този начин, следва да може да сключва договор с Агенцията, за да действа като тематичен център на мрежата за специфични задачи в точно определена географска област. Тези центрове си сътрудничат с другите институции, които са част от мрежата.ж) В срок от 4 месеца от получаване на информацията, посочена в букви г), д) и е) управителният съвет на Агенцията прави преглед на основните елементи на мрежата, за да отчете участието на държавите от ЕАСТ.з) Агенцията може да договори с институциите или органите, които са посочени от държавите от ЕАСТ и формират част от мрежата съгласно букви г), д) и е), необходимите мерки, по-специално договори, за успешно изпълнение на задачите, които може да им възложи.и) Данните за околната среда, които са предоставени на или произхождат от Агенцията, могат да се публикуват и се дава достъп на обществеността до тях, при условие че на поверителната информация е осигурена същата степен на защита в държавите от ЕАСТ, каквато е осигурена в рамките на Общността.й) Агенцията е субект на правото. Във всички държави на договарящите се страни тя се ползва с най-широката правоспособност, предоставяна на юридическите лица съгласно техните законодателства.к) Държавите от ЕАСТ прилагат спрямо Агенцията протокола за привилегии и имунитет на Европейските общности.л) Чрез дерогиране от член 12, параграф 2, буква a) от Условията за работа на другите служители на Европейските общности, гражданите на държавите от ЕАСТ, които се ползват с техните пълни права като граждани, могат да бъдат наемани по договор от изпълнителния директор на Агенцията.м) По силата на член 79, параграф 3, част VII (институционални разпоредби) на Споразумението се прилага спрямо настоящия параграф.Член 2Настоящото решение влиза в сила на 1 ноември 1994 г., при условие че всички нотификации до Съвместния комитет на ЕИП, които се изискват по член 103, параграф 1 от Споразумението, са били направени.Член 3Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 12 август 1994 година.За Съвместния комитет на ЕИППредседателH. Hafstein[1] ОВ L 120, 11.5.1990 г., стр. 1.[**] ОВ L 120, 11.5.1990 г., стр. 1."--------------------------------------------------


text:
 Важна правна забележка
 |
 22005D0037
 Официален вестник n° L 198 , 28/07/2005 стр. 0032 - 0033
 Решение на Съвместния комитет на ЕИПNo 37/2005oт 11 март 2005 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II към Споразумението беше изменено с Решение No 44/94 на Съвместния комитет на ЕИП oт 15 декември 1994 г. [1].(2) Директива 2003/44/EО на Европейския парламент и на Съвета oт 16 юни 2003 г. за изменение на Директива 94/25/ЕО относно сближаване на законите, подзаконовите и административните разпоредби на държавите-членки относно плавателните съдове за отдих [2] следва да се включи в Споразумението,РЕШИ:Член 1В точка 1 (Директива 94/25/EО на Европейския парламент и на Съвета) от глава XXXI на приложение II към Споразумението се добавя следното:"изменена със:- 32003 L 0044: Директива 2003/44/EО на Европейския парламент и на Съвета oт 16 юни 2003 г. (ОВ L 214, 26.8.2003 г., стр. 18)."Член 2Текстовете на Директива 2003/44/EО на исландски и норвежки език, които следва да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 12 март 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 11 март 2005 година.За Съвместния комитет на ЕИППредседателRichard Wright[1] ОВ L 372, 31.12.1994 г., стр. 20.[2] ОВ L 214, 26.8.2003 г., стр. 18.[***] Не са посочени конституционни изисквания.--------------------------------------------------


text:
 8.11.2012
 BG
 Официален вестник на Европейския съюз
 L 309/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 146/2012
 от 13 юли 2012 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение 2012/67/ЕС на Комисията от 3 февруари 2012 г. за изменение на Решение 2008/911/ЕО за съставяне на списък на растителни вещества, препарати и комбинации от тях за използване в традиционни растителни лечебни продукти (1) следва да бъде включено в Споразумението за ЕИП.
 (2)
 Решение за изпълнение 2012/68/ЕС на Комисията от 3 февруари 2012 г. за изменение на Решение 2008/911/ЕО за съставяне на списък на растителни вещества, препарати и комбинации от тях за използване в традиционни растителни лечебни продукти (2) следва да бъде включено в Споразумението за ЕИП.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 15щл (Решение 2008/911/ЕО на Комисията) от глава XIII от приложение II към Споразумението за ЕИП се добавят следните тирета:
 „—
 32012 D 0067: Решение за изпълнение 2012/67/ЕС на Комисията от 3 февруари 2012 г. (ОВ L 34, 7.2.2012 г., стр. 5),
 —
 32012 D 0068: Решение за изпълнение 2012/68/ЕС на Комисията от 3 февруари 2012 г. (ОВ L 34, 7.2.2012 г., стр. 8).“
 Член 2
 Текстовете на решения за изпълнение 2012/67/ЕС и 2012/68/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 14 юли 2012 г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 юли 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 34, 7.2.2012 г., стр. 5.
 (2) ОВ L 34, 7.2.2012 г., стр. 8.
 (3) Без отбелязани конституционни изисквания.


text:
 20.4.2022
 BG
 Официален вестник на Европейския съюз
 L 118/79
 РЕШЕНИЕ НА СЪВМЕСТНИЯ КОМИТЕТ ЕС — ИКАО
 от 10 март 2022 година
 относно приемането на работна договореност между Европейския съюз и Международната организация за гражданско въздухоплаване (ИКАО) за сътрудничеството в областта на докладването на произшествия и инциденти в гражданското въздухоплаване [2022/647]
 СЪВМЕСТНИЯТ КОМИТЕТ ЕС — ИКАО,
 Като взе предвид Меморандума за сътрудничество между Европейския съюз и ИКАО за осигуряване на рамка за засилено сътрудничество, подписан в Монреал и Брюксел на 28 април и 4 май 2011 г., и по-специално член 3.3 и член 7.3 буква в) от него;
 Като взе предвид приложението относно авиационната безопасност към Меморандума за сътрудничество, и по-специално член 3.1 от него;
 Като взе предвид Глобалния план за безопасност на въздухоплаването (GASP) на ИКАО (документ 10004 на ИКАО), както и глобалните инициативи за безопасност (GSI);
 Като взе предвид Глобалната пътна карта за безопасност на въздухоплаването (GASR, 2006 г.) относно осъществяването на международен обмен на данни/глобална система за докладване на данни;
 Като взе предвид Регламент (ЕС) No 376/2014 на Европейския парламент и на Съвета от 3 април 2014 г. за докладване, анализ и последващи действия във връзка със събития в гражданското въздухоплаване, за изменение на Регламент (ЕС) No 996/2010 на Европейския парламент и на Съвета и за отмяна на Директива 2003/42/ЕО на Европейския парламент и на Съвета и на регламенти (ЕО) No 1321/2007 и (ЕО) No 1330/2007 на Комисията (1);
 Като взе предвид Регламент (ЕС) No 996/2010 на Европейския парламент и на Съвета от 20 октомври 2010 г. относно разследването и предотвратяването на произшествия и инциденти в гражданското въздухоплаване и за отмяна на Директива 94/56/ЕО (2);
 Като взе предвид Регламент (ЕС) 2018/1139 на Европейския парламент и на Съвета от 4 юли 2018 г. относно общи правила в областта на гражданското въздухоплаване и за създаването на Агенция за авиационна безопасност на Европейския съюз и за изменение на регламенти (ЕО) No 2111/2005, (ЕО) No 1008/2008, (ЕС) No 996/2010, (ЕС) No 376/2014 и на директиви 2014/30/ЕС и 2014/53/ЕС на Европейския парламент и на Съвета и за отмяна на регламенти (ЕО) No 552/2004 и (ЕО) No 216/2008 на Европейския парламент и на Съвета и Регламент (ЕИО) No 3922/91 на Съвета (3);
 Като отчита, че определенията от таксономията на ИКАО за докладване на произшествия/инциденти (ADREP) се основават предимно на стандартите и препоръчителните практики на ИКАО, както и на ръководствата и указанията на ИКАО;
 Като отчита, че сред ползвателите на ADREP и на системата на Европейския координационен център за докладване на произшествия и инциденти с въздухоплавателни средства (ECCAIRS) в членуващите в ИКАО държави е налице потребност от допълнително използване на информацията, получена чрез събиране, анализ и обмен на данни с цел идентифициране на заплахите за безопасността и факторите, които допринасят за това в световен мащаб;
 Като отчита, че безопасността на въздухоплаването и напредъкът в областта на хармонизацията на международното гражданско въздухоплаване разчитат на признати стандарти, като системата ADREP, и като признава значението на взаимопомощта и сътрудничеството в областта на управлението на безопасността и системите от бази данни;
 Като отчита задължението на Агенцията за авиационна


text:
безопасност на Европейския съюз (ЕААБ) в рамките на Европейския съюз да подпомага Европейската комисия в управлението на Европейския централен регистър, в който се съхраняват всички доклади за събития, събрани в Европейския съюз, и по-специално нейната задача да разработи и поддържа нова версия на софтуерния пакет ECCAIRS, наречен ECCAIRS 2;
 Като отчита, че ЕААБ е поела всички функции, които генерална дирекция „Съвместен изследователски център“ (JRC) на Европейската комисия понастоящем изпълнява във връзка със софтуерния пакет ECCAIRS, считано от 1 януари 2021 г.;
 Като отчита, че следователно е необходимо работната договореност, сключена в Монреал на 21 септември 2011 г., за сътрудничеството в областта на докладването на произшествия и инциденти в гражданското въздухоплаване, да бъде заменена,
 ПРИЕ НАСТОЯЩОТО РЕШЕНИЕ:
 Член 1
 Работната договореност, приложена към настоящото решение, се приема, и тя заменя работната договореност, сключена в Монреал на 21 септември 2011 г., за сътрудничеството в областта на докладването на произшествия и инциденти в гражданското въздухоплаване.
 Член 2
 Настоящото решение влиза в сила в деня на приемането му.
 За Съвместния комитет ЕС — ИКАО
 Председатели [само подписи]
 (1) ОВ L 122, 24.4.2014 г., стр. 18.
 (2) ОВ L 295, 12.11.2010 г., стр. 35.
 (3) ОВ L 212, 22.8.2018 г., стр. 1.
 ПРИТУРКА КЪМ РЕШЕНИЕТО НА СЪВМЕСТНИЯ КОМИТЕТ ЕС — ИКАО ОТ 10 МАРТ 2022 г.
 РАБОТНА ДОГОВОРЕНОСТ МЕЖДУ МЕЖДУНАРОДНАТА ОРГАНИЗАЦИЯ ЗА ГРАЖДАНСКО ВЪЗДУХОПЛАВАНЕ (ИКАО) И ЕВРОПЕЙСКИЯ СЪЮЗ
 ЗА СЪТРУДНИЧЕСТВОТО В ОБЛАСТТА НА ДОКЛАДВАНЕТО НА ПРОИЗШЕСТВИЯ И ИНЦИДЕНТИ В ГРАЖДАНСКОТО ВЪЗДУХОПЛАВАНЕ
 Настоящата работна договореност съдържа взаимно договорените механизми и процедури, необходими за ефективното изпълнение на дейностите за сътрудничество между Международната организация за гражданско въздухоплаване (ИКАО) и Европейския съюз (ЕС).
 ИКАО и ЕС са наричани по-нататък поотделно „страната“ или заедно „страните“.
 1. ЦЕЛ НА РАБОТНАТА ДОГОВОРЕНОСТ
 1.1.
 Настоящата работна договореност, която попада в обхвата на Меморандума за сътрудничество и приложението към него относно безопасността на въздухоплаването, по-специално член 3.3 и член 7.3, буква в) от Меморандума за сътрудничество, цели осъществяването на сътрудничество между страните, насочено към подпомагане и насърчаване, когато е възможно, на дейностите на другата страна в областта на докладването на произшествия и инциденти в гражданското въздухоплаване.
 1.2.
 За да се постигнат целите на настоящата работна договореност, страните се споразумяват за следния общ подход:
 а)
 За ефективното прилагане на настоящата работна договореност ЕС определя Агенцията за авиационна безопасност на Европейския съюз (ЕААБ) (1) за свой „технически агент“.
 б)
 ЕААБ ще насърчава използването на таксономията на ИКАО за докладване на произшествия/инциденти (ADREP) като стандарт за докладване и обмен на информация за произшествия и инциденти в държавите — членки на Европейския съюз, държавите от Европейското икономическо пространство (ЕИП) и Швейцария.
 в)
 ИКАО ще насърчава използването на софтуерния пакет ECCAIRS 2 на ЕС от приложения за събиране на информация за произшествия и инциденти в членуващите в ИКАО държави.
 г)
 Във връзка с използването на софтуерния пакет ECCAIRS 2 ИКАО и ЕААБ ще координират поделянето и хармонизирането на своето обучение и спомагателни услуги и материали в полза на всички крайни ползватели на ECCAIRS.
 д)
 ИКАО и ЕААБ ще си сътрудничат за създаването на глобална и достъпна централна база данни


text:
за произшествия и инциденти, като използват софтуера ECCAIRS 2. Базата данни ще функционира съгласно съответните действащи политики за сигурност на информационната система.
 2. СПЕЦИФИЧНИ УЛЕСНЕНИЯ МЕЖДУ СТРАНИТЕ
 2.1.
 За да се насърчи използването на таксономията ADREP (вж. точка 1.2, буква б) по-горе), страните се споразумяват за следното:
 а)
 ИКАО е собственикът и отговорната страна за разработването и активната поддръжка на таксономията ADREP.
 б)
 ИКАО и работната група по таксономията на ECCAIRS координират и работят в тясно сътрудничество, за да гарантират последователното развитие и прилагане на таксономията ADREP, включително в системата за докладване ECCAIRS.
 в)
 ИКАО ще публикува на своя уебсайт таксономията ADREP като официален документ на ИКАО и при необходимост ще актуализира този документ.
 г)
 Таксономията ADREP на ИКАО е основата за подхода за докладване на произшествия и инциденти във въздухоплаването, както е определен в Регламент (ЕС) No 376/2014. Промените в таксономията ADREP на ИКАО по принцип ще бъдат интегрирани във версиите на авиационния софтуер ECCAIRS.
 д)
 ЕААБ ще продължи да насърчава държавите — членки на ЕС, държавите от ЕИП и Швейцария да използват системата за докладване ECCAIRS, за да докладват по електронен път на ИКАО своите произшествия и инциденти съгласно разпоредбите, предвидени в приложение 13 Разследване на произшествия и инциденти с въздухоплавателни средства.
 е)
 ЕААБ и компетентните органи на държавите — членки на ЕС, държавите от ЕИП и Швейцария могат да използват безплатно таксономията ADREP в системата за докладване ECCAIRS 2 и свързаните с нея инструменти.
 ж)
 ЕААБ може да предостави връзка към таксономията ADREP на уебсайта на ИКАО за общността ECCAIRS чрез уеб портала на общността ECCAIRS 2.
 з)
 ИКАО ще кани ЕААБ да участва в заседания на секретариата или в групи, създадени с цел разработване на таксономии и/или решаване на въпроси, свързани с използването на ADREP (напр. оперативна съвместимост, моделиране, изпитване на нови технологии и по-нататъшно разработване на инструменти, методи и спомагателни услуги за докладване).
 и)
 ИКАО може да използва логото на ECCAIRS 2 във връзка с ADREP.
 2.2.
 За да се насърчи използването на ECCAIRS 2 (вж. точка 1.2, буква в) по-горе), страните се споразумяват за следното:
 а)
 ЕААБ отговаря за разработването и активната поддръжка на системата ECCAIRS 2, състояща се от база данни и софтуер.
 б)
 ИКАО признава, че ECCAIRS 2 принципно е предвиден да е съвместим с ADREP.
 в)
 ИКАО използва софтуера ECCAIRS 2 и свързаните с него инструменти за прилагане на системата ADREP на ИКАО. ИКАО може да използва системата ECCAIRS 2 безплатно за свои собствени нужди, включително събирането на данни по приложение 13 Разследване на произшествия и инциденти с въздухоплавателни средства (Произшествия и инциденти) и други потенциални процеси за събиране на данни за безопасността, като например събирането на данни за базата данни IBIS на ИКАО (за сблъсък с птици) или съответно бъдещо докладване на събития.
 г)
 ИКАО препоръчва на членуващите в ИКАО държави да използват системата за докладване ECCAIRS 2, за да докладват по електронен път на ИКАО своите произшествия и инциденти съгласно разпоредбите, предвидени в приложение 13 на ИКАО Разследване на произшествия и инциденти с въздухоплавателни средства. Ако членуваща в ИКАО


text:
държава направи това, пакетът ECCAIRS 2, неговата поддръжка и спомагателните услуги ще бъдат безплатни.
 д)
 ИКАО ще бъде поканена да участва в Управителния комитет на ECCAIRS, със същите права, които са предоставени на членовете на комитета съгласно неговия мандат.
 е)
 Секретариатът на ИКАО препоръчва на членуващите в ИКАО държави да използват системата ECCAIRS 2, която се състои от база данни и софтуер и се управлява от ЕААБ, като начин за изготвяне и поддържане на своя национален регистър на произшествията и инцидентите в гражданското въздухоплаване. Ако членуваща в ИКАО държава желае да използва системата ECCAIRS 2, ЕААБ ще се ангажира със сключването на споразумение с тази държава.
 2.3.
 С цел хармонизиране и поделяне на усилията във връзка с обучението и спомагателните услуги (вж. точка 1.2, буква г) по-горе), страните се споразумяват за следното:
 а)
 По правило ЕААБ отговаря за координацията на обучението, свързано с ECCAIRS 2, и за предоставянето на подкрепа на държавите — членки на ЕС, държавите от ЕИП и Швейцария, международните организации и всички държави, с които ЕААБ си сътрудничи в рамките на своята програма за международно сътрудничество.
 б)
 По правило ИКАО отговаря за координацията на обучението, свързано с ECCAIRS 2, и за предоставянето на подкрепа на страни, които не са посочени в буква а).
 в)
 Когато е възможно, като взема предвид своите ресурси и приоритета на ЕААБ, посочен в буква а), ЕААБ ще подпомага ИКАО при изпълнението на нейните задачи, като се предполага, че пътните разходи и дневните надбавки (съгласно вътрешните процедури на ИКАО) ще бъдат поети от ИКАО.
 г)
 Що се отнася до използването на софтуерния пакет ECCAIRS 2, ИКАО и ЕААБ ще се стремят да споделят своите материали за обучение и помощни материали в полза на общността ECCAIRS.
 д)
 Когато е целесъобразно, ИКАО и ЕААБ ще се стремят да си сътрудничат с трети страни по отношение на обучението и спомагателните услуги за ADREP/ECCAIRS.
 е)
 Централното звено на ECCAIRS 2, което се използва за координиране на дейностите по обучение и спомагателните услуги за пакета ECCAIRS 2, е достъпно за компетентните органи на членуващите в ИКАО държави, след като се направи съответната регистрация онлайн.
 2.4.
 За да си сътрудничат при създаването на базата данни ECCAIRS 2, страните се споразумяват за следното:
 а)
 По правило ЕААБ отговаря за инсталирането и активната поддръжка на системата ECCAIRS 2, състояща се от база данни и софтуер.
 б)
 По правило ИКАО отговаря за управлението на правата за достъп до системата ECCAIRS 2 за всички членуващи държави, с изключение на държавите — членки на ЕС, държавите от ЕИП и Швейцария.
 в)
 ЕААБ приема да предостави безплатно инфраструктурата, свързана със системата ECCAIRS 2, състояща се от база данни и софтуер, на ИКАО и членуващите в ИКАО държави, за да могат те да използват системата като своя база данни за докладване на произшествия и инциденти съгласно приложение 13 на ИКАО Разследване на произшествия и инциденти с въздухоплавателни средства.
 г)
 Приема се, че достъпът до данните, съхранявани в базата данни ECCAIRS 2, и техният обмен ще бъдат предмет на разпоредбите за поверителност, посочени в член 6 от


text:
Меморандума за сътрудничество, както и на защитата на записите за разследване на произшествия и инциденти, предвидена в приложение 13 Разследване на произшествия и инциденти с въздухоплавателни средства.
 д)
 ИКАО и ЕААБ получават изричното писмено съгласие на съответната държава за достъп до всички други данни, които могат да се съхраняват в системата ECCAIRS 2 и които не попадат в обхвата на буква г).
 е)
 ИКАО и ЕААБ ще си сътрудничат за подобряване на качеството на данните чрез търсене на решения в подкрепа на централното звено за класифициране и автоматизираните процеси за контрол на качеството за всички потребители.
 3. УПРАВЛЕНИЕ
 3.1.
 ИКАО и ЕААБ определят звена за контакт, които да изпълняват функциите на координатори, отговарящи за съвместните дейности. Координаторите могат да определят други членове на персонала, които да ги представляват или да присъстват на заседанията.
 3.2.
 Кореспонденцията по всички практически въпроси, свързани с настоящата работна договореност, се осъществява между координаторите.
 3.3.
 При необходимост страните ще провеждат заседания за разглеждане на напредъка на дейностите за сътрудничество в съответствие с настоящата работна договореност.
 4. ФИНАНСИРАНЕ
 4.1.
 Освен ако страните изрично не са се споразумели за друго чрез отделни договорености, всяка страна поема всички разходи, които е направила във връзка с изпълнението на задачите си съгласно настоящата работна договореност.
 4.2.
 Всички дейности, извършвани съгласно настоящата работна договореност, зависят от наличните финансови средства, персонал и други ресурси, както и от приложимите законови и подзаконови актове, политики и програми на всяка от страните.
 5. ИНТЕЛЕКТУАЛНА СОБСТВЕНОСТ
 5.1.
 Таксономията ADREP е и продължава да бъде интелектуална собственост на ИКАО.
 5.2.
 Системата ECCAIRS 2 и свързаните с нея софтуерни инструменти са и продължават да бъдат интелектуална собственост на ЕС.
 5.3.
 Страните не носят отговорност за качеството или количеството на събираните данни.
 5.4.
 Всяка от страните признава собствеността и всички права върху своите авторски права, търговски марки, наименование, лого и всяка друга интелектуална собственост. Използването от всяка от страните на интелектуалната собственост на другата страна е предмет на предварително писмено съгласие от другата страна. Ако такова съгласие бъде дадено, използването се извършва на неизключителна основа и страната, която използва интелектуалната собственост на другата страна, стриктно и добросъвестно спазва писмените инструкции на другата страна и нейните насоки и спецификации.
 6. ИЗМЕНЕНИЕ И ПРЕКРАТЯВАНЕ
 6.1.
 Настоящата работна договореност може да бъде модифицирана или изменена с решение на Съвместния комитет ЕС — ИКАО.
 6.2.
 Настоящата работна договореност може да бъде прекратена по всяко време от всяка от страните с писмено предизвестие от шест (6) месеца до другата страна.
 (1) https://www.easa.europa.eu/


text:
 10.7.2010
 BG
 Официален вестник на Европейския съюз
 L 177/263
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 118 на Икономическата комисия за Европа на Организацията на обединените нации (ИКЕ на ООН) — Единни технически предписания относно горимостта на материалите, използвани за изграждането на интериора на някои категории моторни превозни средства
 Дата на влизане в сила: 6 април 2005 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобрение
 4.
 Одобрение
 5.
 Част I — Определения — Спецификации
 6.
 Част II — Определения — Спецификации
 7.
 Промяна на типа и разширение на одобрението
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждането на изпитвания за одобрение, както и на административните отдели
 ПРИЛОЖЕНИЯ
 Приложение 1 —
 Информационен документ за превозно средство
 Приложение 2 —
 Информационен документ за компонент
 Приложение 3 —
 Съобщение относно одобрението на тип превозно средство
 Приложение 4 —
 Съобщение относно одобрението на тип компонент
 Приложение 5 —
 Оформление на маркировките за одобрение
 Приложение 6 —
 Изпитване за определяне на хоризонталната скорост на горене на материалите
 Приложение 7 —
 Изпитване за определяне на характеристиките на топене на материалите
 Приложение 8 —
 Изпитване за определяне на вертикалната скорост на горене на материалите
 1. ОБХВАТ
 1.1. Настоящото правило се прилага за горимостта (запалимост, скорост на горене и характеристики на топене) на материалите, използвани в интериора на превозни средства от категории M3, класове II и III (1) за превоз на повече от 22 пътници, непредназначени за превоз на правостоящи пътници и за експлоатация в условията на градско движение (градски автобуси).
 Одобрения на типа се издават съгласно:
 1.2. Част I — Одобрение на тип превозно средство по отношение на горимостта на компонентите, използвани в интериора на отделението за пътници.
 1.3. Част II — Одобрение на компонент (материали, седалки, завеси, разделителни прегради и др.) по отношение на горимостта.
 2. ОПРЕДЕЛЕНИЯ: Общи определения
 2.1. „Производител“ означава лицето или организацията, които са отговорни пред одобряващия орган за всички аспекти на процеса на одобрение на типа и за осигуряване на съответствие на производството. Не е от съществено значение дали лицето или организацията участва пряко във всички етапи на производството на превозното средство или компонента, предмет на процеса на одобрение.
 2.2. „Отделение за пътници“ означава пространството за настаняване на пътниците, включително бар, кухня, тоалетна и др.), ограничено от:
 —
 покрива,
 —
 пода,
 —
 страничните стени,
 —
 вратите,
 —
 външните стъкла,
 —
 задната преграда на отделението или равнината на задната седалка,
 —
 задната опора,
 —
 от страната на водача на надлъжната вертикална средна равнина на превозното средство — вертикалната напречна равнина, минаваща през точката R на водача, определена в Правило No 17,
 —
 от противоположната страна на надлъжната вертикална средна равнина на превозното средство — предната преграда.
 2.3. „Материали за


text:
производство“ означава продукти в големи количества (напр. рулони с тапицерия) или готови компоненти, доставени на производителя за вграждане в одобрен по настоящото правило тип превозно средство или на работилница за използване при дейността за поддръжка и ремонт на превозни средства.
 2.4. „Седалка“ означава конструкция, която е възможно да бъде или да не бъде съставна част от конструкцията на превозното средство, комплектована с тапицерия и предвидена за сядане на един възрастен. Терминът обхваща самостоятелна седалка или част от седалка пейка, предвидена за сядане на един възрастен.
 2.5. „Група седалки“ означава или седалка тип пейка, или отделни седалки, разположени обаче една до друга (монтирани по такъв начин, че предното устройство за закрепване на една седалка е на една линия със или е пред задното устройство за закрепване и е на една линия със или е зад предното устройство за закрепване на друга седалка), и на които има място за сядане на един или повече възрастни.
 2.6. „Седалка тип пейка“ е конструкция, комплектована с тапицерия, предвидена за сядане на повече от един възрастен.
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобрение на тип превозно средство или компонент по отношение на настоящото правило се подава от производителя.
 3.2. То се придружава от информационен документ, съответстващ на образеца, показан в приложение 1 или приложение 2.
 На техническата служба, отговаряща за провеждане на изпитванията за одобрение на типа, трябва да се предостави следното:
 3.3.1. в случай на одобрение на превозно средство: превозно средство, представително за подлежащия на одобрение тип;
 3.3.2. в случай на компоненти от интериора, чийто тип вече е одобрен: списък на номерата на одобрението на типа и обозначенията на производителя на типа на съответните части трябва да бъдат приложени към заявлението за одобрение на типа превозно средство;
 в случай на компоненти от интериора без одобрение на типа на ИКЕ:
 3.3.3.1. образци на използваните в превозните средства компоненти, представителни за подлежащия на одобрение тип, броят на които е уточнен в приложения 6—8;
 3.3.3.2. освен това на техническата служба се предоставя още един образец с контролно предназначение;
 3.3.3.3. за устройства като седалки, завеси, разделителни прегради и др.: образците, посочени в точка 3.3.3.1, плюс едно цяло устройство, както е посочено по-горе;
 3.3.3.4. образецът трябва да бъде ясно и незаличимо маркиран с търговското наименование или марка на заявителя или обозначението на типа.
 4. ОДОБРЕНИЕ
 4.1. Ако типът, представен за одобрение по реда на настоящото правило, отговаря на изискванията от съответната(ите) част(и) на настоящото правило, се издава одобрение на съответния тип.
 4.2. На всеки одобрен тип се присвоява номер на одобрението. Първите му две цифри (понастоящем 00 за правилото в първоначалния му вид) указват серията от изменения, включващи най-новите основни технически изменения, направени по правилото към момента на издаване на одобрение. Една и съща страна по договора не може да присвоява същия номер на друг тип превозно средство или компонент, определени в настоящото правило.
 4.3. Страните по Спогодбата, прилагащи настоящото правило, биват уведомявани за всяко одобрение или разширение на одобрение на тип съгласно настоящото правило посредством един от формулярите, които съответстват на образците от съответно приложение 3 или 4


text:
към настоящото правило.
 На всяко превозно средство, съответстващ на одобрен по настоящото правило тип превозно средство, на опаковката на всеки материал (вж. точка 4.4.2.3), съответстващ на одобрен по настоящото правило тип, и на всеки отделно доставен компонент, съответстващ на одобрен по настоящото правило тип, на видно и леснодостъпно място, определено във формуляра за одобрение, се поставя международна маркировка, която се състои от:
 4.4.1. оградена с окръжност буква „E“, следвана от отличителния номер на държавата, която е издала одобрението (2);
 в близост на окръжността:
 4.4.2.1. символи, указващи посоката, за която е определена скоростта на горене:
 ↔
 за хоризонтална посока (приложение 6),
 ↑
 за вертикална посока (приложение 8),
 ↓
 за хоризонтална и вертикална посока
 (приложения 6 и 8);
 4.4.2.2. символа „V“, указващ, че компонентът е одобрен по отношение на характеристиките на топене (приложение 7), и/или символа „CD“, указващ, че компонентът е одобрен като цяло устройство, като например седалки, разделителни прегради, полици за багаж и др.;
 4.4.2.3. не е необходимо материалите за производство да бъдат маркирани индивидуално. Опаковката обаче, с която се доставят, трябва да бъде ясно маркирана с маркировката за одобрение, описана по-горе;
 4.4.2.4. ако големи компоненти са маркирани отделно, например седалки, съдържащи повече от един детайл от одобрен материал, те могат да имат една единствена маркировка, указваща номера(та) на одобрение на използвания(те) материал(и).
 4.4.3. Ако даден тип съответства на тип, одобрен по едно или няколко правила, приложени към Спогодбата, в държавата, издала одобрение по настоящото правило, не е необходимо да се повтаря символът, предписан в точка 4.4.1. В този случай номерът на правилото, по който е издадено одобрение в държавата, издала одобрение по настоящото правило, се поставя във вертикални колони отдясно на символа, предписан в точка 4.4.1.
 4.4.4. Маркировката за одобрение трябва да бъде ясна, четлива и незаличима.
 4.4.5. Маркировката за одобрение се поставя в близост до или на табелката с данни за превозното средство, поставена от производителя.
 4.4.6. Приложение 5 към настоящото правило дава примери за оформлението на маркировки за одобрение.
 5. ЧАСТ I — ОДОБРЕНИЕ НА ТИП ПРЕВОЗНО СРЕДСТВО ПО ОТНОШЕНИЕ НА ГОРИМОСТТА НА КОМПОНЕНТИТЕ, ИЗПОЛЗВАНИ В ИНТЕРИОРА НА ОТДЕЛЕНИЕТО ЗА ПЪТНИЦИ
 5.1. Определение
 За целите на част I от настоящото правило:
 5.1.1. „Тип превозно средство“ означава превозни средства, които не се различават по отношение на такива основни характеристики като обозначението на типа от производителя.
 5.2. Спецификации
 5.2.1. Материалите за интериора на отделението за пътници, използвани в превозното средство, подлежащо на одобрение на типа, трябва да отговарят на изискванията от част II на настоящото правило.
 5.2.2. Материалите и/или оборудване, използвани в отделението за пътници и/или в устройства, одобрени като компоненти, се монтират така, че да се намали рискът от развиване на пламък и разпространение на пламък.
 5.2.3. Тези материали и/или оборудване за интериора се монтират само в съответствие с тяхното предназначение и изпитването (изпитванията), на които са били подложени (вж. точки 6.2.1, 6.2.2 и 6.2.3), по-специално по отношение на тяхната горимост и характеристики на топене (в хоризонтална/вертикална посока).
 5.2.4. Всеки адхезионен агент, използван за закрепване на материал от интериора към неговата поддържаща конструкция, трябва, доколкото това е възможно, да


text:
не повишава горимостта на материала.
 6. ЧАСТ II — ОДОБРЕНИЕ НА КОМПОНЕНТ ПО ОТНОШЕНИЕ НА НЕГОВАТА ГОРИМОСТ
 6.1. Определения
 За целите на част II от настоящото правило:
 „Тип компонент“ означава компоненти, които не се различават по отношение на такива основни характеристики като:
 6.1.1.1. обозначението на типа от производителя;
 6.1.1.2. предвиденото използване (тапицерия за седалка, облицовка на покрив и др.);
 6.1.1.3. основния(те) материал(и) (напр. вата, пластмаса, гума, смесени материали);
 6.1.1.4. броя на слоевете в случай на съставни материали; и
 6.1.1.5. други характеристики, доколкото същите оказват забележимо влияние върху описаните в настоящото правило експлоатационни показатели.
 6.1.2. „Скорост на горене“ означава частното от разделянето на изгорялото разстояние, измерено съгласно приложение 6 и/или приложение 8 към настоящото правило, на времето, изминало при изгарянето на това разстояние. Изразява се в милиметри в минута.
 6.1.3. „Съставен материал“ означава материал, съставен от няколко слоя от сходни или различни материали, плътно държани заедно по техните повърхности чрез залепване, свързване, плакиране, заваряване и др. Когато различни материали са свързани заедно през интервали (напр. чрез зашиване, високочестотно заваряване, нитоване), тези материали не се считат за съставни материали.
 6.1.4. „Лицева страна“ означава страната от материала, която е обърната към отделението за пътници, когато материалът е монтиран в превозното средство.
 6.1.5. „Тапицерия“ означава комбинацията от подложка от мек материал и довършителен материал за повърхността, които заедно образуват възглавницата на рамката на седалката.
 6.1.6. „Вътрешна(и) облицовка(и)“ означава материал(и), който(които) (заедно) образува(т) външния и вътрешния слой на покрив, стена или под.
 6.2. Спецификации
 6.2.1. Следните материали трябва да бъдат подложени на изпитването, описано в приложение 6 към настоящото правило:
 а)
 материал(и), използван(и) за тапицерия на седалка и нейните принадлежности (включително седалката на водача);
 б)
 материал(и), използван(и) за вътрешната облицовка на покрива;
 в)
 материал(и), използван(и) за вътрешната облицовка на страничните и задната стена, включително разделителните прегради;
 г)
 материал(и) с термична и/или акустична функция;
 д)
 материал(и), използван(и) за вътрешната облицовка на пода;
 е)
 материал(и), използван(и) за вътрешната облицовка на полици за багаж, отоплителни и вентилационни тръби;
 ж)
 материал(и), използван(и) за осветителна арматура.
 Резултатът от изпитването трябва да се счита за удовлетворителен, ако като се вземат под внимание най-неблагоприятните резултати от изпитването, хоризонталната скорост на горене е не по-голяма от 100 mm/минута, или пламъкът изгасва преди достигането до последната точка на измерване.
 6.2.2. Следните материали трябва да бъдат подложени на изпитването, описано в приложение 7 към настоящото правило:
 а)
 материал(и), използван(и) за вътрешната облицовка на покрива;
 б)
 материал(и), използван(и) за вътрешната облицовка на полиците за багаж, отоплителните и вентилационните тръби, монтирани в покрива;
 в)
 материал(и), използван(и) за осветлението, намиращо се в полиците за багаж и/или покрива.
 Резултатът от изпитването трябва да се счита за удовлетворителен, ако като се вземат под внимание най-неблагоприятните резултати от изпитването, не се образува капка, която да запали памучната вата.
 6.2.3. Материалите, използвани за завесите и сенниците (и/или други окачващи се материали) трябва да бъдат подложени на изпитването, описано в приложение 8.
 Резултатът от изпитването трябва да се счита за удовлетворителен, ако като се вземат под внимание най-неблагоприятните резултати от изпитването, вертикалната скорост на горене е не по-голяма от 100 mm/минута.
 Материалите, които


text:
не е необходимо да бъдат подлагани на изпитванията, описани в приложения 6—8, са:
 6.2.4.1. изработените от метал или стъкло части;
 6.2.4.2. всяка принадлежност на самостоятелна седалка с маса на неметалния материал по-малка от 200 g. Ако общата маса на тези принадлежности надвишава 400 g неметален материал на седалка, тогава трябва да бъде изпитан всеки материал;
 елементи, чиято повърхностна площ или обем не надвишават съответно:
 6.2.4.3.1. 100 cm2 или 40 cm3 за елементи, които са свързани към самостоятелно място за сядане;
 6.2.4.3.2. максимум 300 cm2 или 120 cm3 за един ред седалки, на линеен метър от интериора на отделението за пътници за тези елементи, които са разпределени в превозното средство и които не са свързани към самостоятелно място за сядане;
 6.2.4.4. електрически кабели;
 6.2.4.5. елементи, за които не е възможно да се вземе образец с предписаните размери, както е определено в точка 3.1 от приложение 6, точка 3 от приложение 7 и точка 3.1 от приложение 8.
 7. ПРОМЯНА НА ТИПА И РАЗШИРЕНИЕ НА ОДОБРЕНИЕТО
 Административният отдел, одобрил типа превозно средство или компонент по отношение на настоящото правило, се уведомява за всяка промяна на типа превозно средство или компонент. Тогава отделът може:
 7.1.1. да прецени, че е малко вероятно направените промени да оказват съществено неблагоприятно въздействие и че при всички положения превозното средство или компонентите продължават да съответстват на изискванията; или
 7.1.2. да изиска допълнителен протокол от изпитване от техническата служба, отговаряща за провеждане на изпитванията.
 7.2. Потвърждението, отказът или одобрението, посочващо измененията, се съобщава по процедурата, посочена в точка 4.3 по-горе, на страните по Спогодбата, прилагащи настоящото правило.
 7.3. Компетентният орган, който издава разширение на одобрението, присвоява сериен номер на всеки формуляр за съобщение, изготвен за това разширение, и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 3 или приложение 4 към настоящото правило.
 8. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 8.1. Превозните средства/компонентите, одобрени по настоящото правило, трябва да бъдат произведени така, че да съответстват на одобрения тип, като отговарят на изискванията от съответната част(и) на настоящото правило.
 8.2. Органът, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Нормалната честота на тези проверки е веднъж на всеки две години.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1. Одобрение, издадено по отношение на тип превозно средство/компонент съгласно настоящото правило, може да бъде отменено, ако не са спазени изискванията, изложени по-горе.
 9.2. Ако страна по Спогодбата, прилагаща настоящото правило, отмени издадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образците от приложение 3 или приложение 4 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип преден фар, одобрен в съответствие с настоящото правило, той трябва да уведоми за това органа, издал одобрението на типа, който на свой ред уведомява за


text:
това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 3 или приложение 4 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитвания за одобрение, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други държави.
 (1) Както е определено в приложение 7 към Консолидираната резолюция относно конструкцията на превозните средства (R.E.3) (документ TRANS/WP.29/78/Rev.1/Amend.2).
 (2) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешката република, 9 — Испания, 10 — Сърбия, 11 — Обединеното кралство, 12 — Австрия, 13 — Люксембург, 14 — Швейцария, 15 — не е присвоен, 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 — не е присвоен, 31 — Босна и Херцеговина, 32 — Латвия, 33 — не е присвоен, 34 — България, 35 — не е присвоен, 36 — Литва, 37 — Турция, 38 — не е присвоен, 39 — Азербайджан, 40 — бившата югославска република Македония, 41 — не е присвоен, 42 — Европейската общност (официалните одобрения се предоставят от държавите-членки, които използват техния съответен ИКЕ символ), 43 — Япония, 44 — не е присвоен, 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта и 51 — Република Корея. Следващи номера ще бъдат присвоявани и на други държави в хронологичния ред, по който те ратифицират или се присъединят към Спогодбата за приемане на единни технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на страните по Спогодбата.
 ПРИЛОЖЕНИЕ 1
 ИНФОРМАЦИОНЕН ДОКУМЕНТ
 (в съответствие с точка 3.2 от настоящото правило относно одобрение на тип превозно средство на ИКЕ по отношение на горимостта на компонентите, използвани в интериора на отделението за пътници)
 Ако системите, компонентите или обособените технически възли са с електронни органи за управление, трябва да се предостави информация относно експлоатационните им показатели.
 1. ОБЩИ ПОЛОЖЕНИЯ
 1.1. Марка (търговско наименование на производителя): ...
 1.2. Тип и общо(и) търговско(и) описание(я): ...
 1.3. Средства за идентифициране на типа, ако са маркирани на превозното средство: ...
 1.4. Местоположение на тази маркировка: ...
 1.5. Категория превозно средство (1): ...
 1.6. Наименование и адрес на производителя: ...
 1.7. Адрес(и) на монтажното(ите) предприятие(я): ...


text:
2. ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
 2.1. Снимки и/или чертежи на представително превозно средство:
 3. КАРОСЕРИЯ
 Вътрешна арматура
 Седалки:
 3.1.1. Брой: ...
 Горимост на материалите, използвани за изграждането на интериора на превозното средство
 Материал(и), използван(и) за вътрешната облицовка на тавана
 3.2.1.1. Номер(а) на одобрението на типа: ...
 Материал(и), използван(и) за задната и страничните стени
 3.2.2.1. Номер(а) на одобрението на типа: ...
 Материал(и), използван(и) за пода
 3.2.3.1. Номер(а) на одобрението на типа: ...
 Материал(и), използвани за тапицерията на седалките
 3.2.4.1. Номер(а) на одобрението на типа: ...
 Материал(и), използван(и) за отоплителните и вентилационните тръби
 3.2.5.1. Номер(а) на одобрението на типа: ...
 Материал(и), използван(и) за полиците за багаж
 3.2.6.1. Номер(а) на одобрението на типа: ...
 Материал(и), използван(и) за други цели
 3.2.7.1. Предназначение: ...
 3.2.7.2. Номер(а) на одобрението на типа: ...
 Компоненти, одобрени като цели устройства (седалки, разделителни прегради, полици за багаж и др.)
 3.2.8.1. Номер(а) на одобрението на типа: ...
 (1) Както е определено в приложение 7 към Консолидираната резолюция за конструкцията на превозни средства (R.E.3), (документ TRANS/WP.29/78/Rev. 1/Amend. 2).
 ПРИЛОЖЕНИЕ 2
 ИНФОРМАЦИОНЕН ДОКУМЕНТ
 (в съответствие с точка 3.2 от настоящото правило относно одобрение на тип компонент на ИКЕ по отношение на неговата горимост)
 Ако системите, компонентите или обособените технически възли са с електронни органи за управление, трябва да се предостави информация относно експлоатационните им показатели.
 1. ОБЩИ ПОЛОЖЕНИЯ
 1.1. Марка (търговско наименование на производителя): ...
 1.2. Тип и общо(и) търговско(и) описание(я): ...
 1.3. Наименование и адрес на производителя: ...
 1.4. В случай на компоненти и обособени технически възли, местоположение и начин на поставяне на маркировката за одобрение на ИКЕ: ...
 1.5. Адрес(и) на монтажното(ите) предприятие(я): ...
 2. МАТЕРИАЛИ ЗА ИНТЕРИОРА
 2.1. Материал(и), използван за: ...
 2.2. Основен материал(и)/обозначение: .../... ...
 2.3. Съставен/единичен (1) материал, брой на слоевете (1): ...
 2.4. Тип на покритието (1): ...
 2.5. Максимална/минимална дебелина: ... mm
 2.6. Номер на одобрението на типа, ако има такова: ...
 (1) Ненужното се зачерква.
 ПРИЛОЖЕНИЕ 3
 СЪОБЩЕНИE
 (Максимален формат: A4 (210 × 297 mm)
 (1)
 Издадено от:
 наименование на административния орган:
 ...
 ...
 ...
 относно (2):
 ИЗДАДЕНО ОДОБРЕНИЕ
 РАЗШИРЕНО ОДОБРЕНИЕ
 ОТКАЗАНО ОДОБРЕНИЕ
 ОТМЕНЕНО ОДОБРЕНИЕ
 ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 на тип превозно средство съгласно Правило No 118
 Одобрение No ... Разширение No ...
 Основание за разширението: ...
 РАЗДЕЛ I
 ОБЩИ ПОЛОЖЕНИЯ
 1.1. Марка (търговско наименование на производителя): ...
 1.2. Тип: ...
 Средства за идентифициране на типа, ако са маркирани на превозното средство/компонента/обособения технически възел (2)
 (3): ...
 1.3.1. Местоположение на тази маркировка: ...
 1.4. Категория превозно средство (4): ...
 1.5. Наименование и адрес на производителя: ...
 1.6. Местоположение на маркировката за одобрение на ИКЕ: ...
 1.7. Адрес(и) на монтажното(ите) предприятие(я): ...
 РАЗДЕЛ II
 1. Допълнителна информация (ако е необходимо): ...
 2. Техническа служба, отговаряща за провеждане на изпитванията: ...
 3. Дата на протокола от изпитването: ...
 4. Номер на протокола от изпитването: ...
 5. Забележки (ако има такива): ...
 6. Място: ...
 7. Дата: ...
 8. Подпис: ...
 9. Приложен е указател към информационното досие, депозирано в одобряващия орган, което може да бъде получено при поискване.
 (1) Отличителен номер на държавата, която


text:
е издала/разширила/отказала/отменила одобрението (вж. разпоредбите относно одобрението в правилото).
 (2) Ненужното се зачерква (има случаи, когато са възможни повече от едно вписвания и не е необходимо да се зачерква нищо).
 (3) Ако средствата за идентифициране на типа съдържат знаци, които не засягат описанието на типа превозно средство, компонент или обособен технически възел, обхванати в настоящия информационен документ, тези знаци трябва да се отбележат в документацията със символа: „?“ (напр. ABC??123??).
 (4) Както е определено в приложение 7 към Консолидираната резолюция за конструкцията на превозни средства (R.E.3) (документ TRANS/WP.29/78/Rev.1/Amend.2, с измененията).
 ПРИЛОЖЕНИЕ 4
 СЪОБЩЕНИE
 (Максимален формат: A4 (210 × 297 mm)
 (1)
 Издадено от:
 наименование на административния орган:
 ...
 ...
 ...
 относно (2):
 ИЗДАДЕНО ОДОБРЕНИЕ
 РАЗШИРЕНО ОДОБРЕНИЕ
 ОТКАЗАНО ОДОБРЕНИЕ
 ОТМЕНЕНО ОДОБРЕНИЕ
 ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 на тип компонент съгласно Правило No 118
 Одобрение No ... Разширение No ...
 Основание за разширението: ...
 РАЗДЕЛ I
 ОБЩИ ПОЛОЖЕНИЯ
 1.1. Марка (търговско наименование на производителя): ...
 1.2. Тип: ...
 Средства за идентифициране на типа, ако са маркирани на устройството (3): ...
 1.3.1. Местоположение на тази маркировка: ...
 1.4. Наименование и адрес на производителя: ...
 1.5. Местоположение на маркировката за одобрение на ИКЕ: ...
 1.6. Адрес(и) на монтажното(ите) предприятие(я): ...
 РАЗДЕЛ II
 1. Допълнителна информация (ако е необходимо): ...
 2. Техническа служба, отговаряща за провеждане на изпитванията: ...
 3. Дата на протокола от изпитване: ...
 4. Номер на протокола от изпитване: ...
 5. Забележки (ако има такива): ...
 6. Място: ...
 7. Дата: ...
 8. Подпис: ...
 9. Приложен е индексът на информационния пакет, който е депозиран в органа по одобряването и може да бъде получен при поискване.
 (1) Отличителен номер на държавата, която е издала/разширила/отказала/отменила одобрението (вж. разпоредбите относно одобрението в правилото).
 (2) Ненужното се зачерква (има случаи, когато повече от едно вписвания са възможни и не е необходимо да се зачерква нищо).
 (3) Ако средствата за идентифициране на типа съдържат знаци, които не засягат описанието на типа превозно средство, компонент или обособен технически възел, обхванати в настоящия информационен документ, тези знаци трябва да се отбележат в документацията със символа: „?“. (напр. ABC??123??).
 ПРИЛОЖЕНИЕ 5
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 Пример 1
 (вж. част I от настоящото правило)
 Горепоказаната маркировка за одобрение, поставена на превозно средство, показва, че съответният тип е одобрен в Нидерландия (E4) съгласно част I от Правило No 118 с одобрение No 001234. Първите две цифри (00) от номера на одобрението указват, че одобрението е издадено в съответствие с изискванията на правило No 118 в първоначалния му вид.
 Пример 2
 (вж. част II от настоящото правило)
 Горепоказаната маркировка за одобрение, поставена на компонент, показва, че съответният тип е одобрен в Нидерландия (E4) съгласно част II от Правило No 118 с одобрение No 001234. Първите две цифри (00) от номера на одобрението указват, че одобрението е издадено в съответствие с изискванията на правило No 118 в първоначалния му вид.
 Допълнителният символ указва, че този тип компонент е одобрен по отношение на неговата хоризонтална и вертикална скорост на горене.
 Символите и/или указват одобрение съгласно приложение 7 и/или одобрение за цяло устройство като седалки,


text:
разделителни прегради и др. Допълнителните символи се използват, само ако са приложими.
 ПРИЛОЖЕНИЕ 6
 Изпитване за определяне на хоризонталната скорост на горене на материалите
 1. Вземане на образци и принцип
 1.1. В случай на изотропен материал се подлагат на изпитване пет образеца, а в случай на анизотропен материал — десет образеца (по пет за всяка посока).
 1.2. Образците се взимат от изпитвания материал. При материали, имащи различна скорост на горене в различни посоки, се изпитва всяка посока. Образците се взимат и поставят в изпитвателната апаратура, така че да се измери най-високата скорост на горене. Когато материалът се доставя на широчина, трябва да се отреже дължина най-малко 500 mm по цялата широчина. От това се взимат образци, така, че да бъдат на поне 100 mm от края на материала и на равни разстояния един от друг. По същия начин се вземат образци от готови изделия, когато формата на изделието позволява. Когато дебелината на изделието е повече от 13 mm, тя се намалява на 13 mm чрез механичен процес, извършван от страната, която не гледа към отделението за пътници. Ако не е възможно, изпитването се провежда, съгласувано с техническата служба, върху първоначалната дебелина на материала, което трябва да се посочи в протокола от изпитването.
 Съставни материали (вж. точка 6.1.3) се изпитват като материали с еднородна структура. В случай на материали, изготвени от насложени един върху друг слоеве с различен състав, които не са съставни материали, всички слоеве от материала до дълбочина 13 mm от повърхността, гледаща към отделението за пътници, се изпитват поотделно.
 1.3. Образецът се държи хоризонтално в държател с U-образна форма и се излага на действието на определен пламък за 15 секунди в горивна камера, като пламъкът действа на свободния край на образеца. Изпитването определя дали и кога пламъкът изгасва или времето, за което пламъкът преминава измерено разстояние.
 2. Апаратура
 Горивна камера (фигура 1), за предпочитане от неръждаема стомана и с размери, посочени на фигура 2. Предната страна на камерата има огнеупорно прозорче за наблюдение, което може да обхваща предната част и да бъде конструирано като врата за достъп.
 Основата на камерата има вентилационни отвори и около горната страна има вентилационен прорез. Горивната камера е поставена на четири крака с височина 10 mm.
 Камерата може да има отвор в единия край за вкарване на държателя на образеца със самия образец; в противоположния край е осигурен отвор за газопровода. Стопеният материал се събира във вана (вж. фигура 3), която се поставя на дъното на камерата между вентилационните отвори, без да закрива площ с отвори.
 Фигура 1
 Пример за горивна камера с държател на образеца и вана за капките
 Фигура 2
 Пример за горивна камера
 (размерите са в милиметри)
 Фигура 3
 Типична вана за капки
 (размерите са в милиметри)
 Държател за образеца, състоящ се от две метални плочи с U-образна форма или рамки от неръждаем материал. Размерите са дадени на фигура 4.
 Долната плоча има шипове, горната — съответни отвори, за да осигурят плътно задържане на образеца. Шиповете служат също като точки на измерване за началото и края на разстоянието на изгаряне.


text:
Опората се осигурява от топлоустойчиви телове с диаметър 0,25 mm, опънати през 25 mm върху долната U-образната рамка (вж. фигура 5).
 Равнината, съответстваща на долната страна на образците, е 178 mm над плоскостта на пода. Разстоянието от предния край на държателя на образеца до края на камерата трябва да бъде 22 mm; разстоянието от надлъжните страни на държателя на образеца до страните на камерата трябва да бъде 50 mm (всички размери са вътрешни). (Вж. фигури 1 и 2).
 Фигура 4
 Пример за държател на образец
 (размерите са в милиметри)
 Фигура 5
 Пример за част от конструкцията на долната U-образна рамка, предвидена за улесняване на закрепването на теловете
 (размери в милиметри)
 2.3. Газова горелка.
 Малкият източник на запалване се осигурява с Бунзенова горелка с вътрешен диаметър 9,5 ± 0,5 mm. Разположена е в изпитвателната камера, така че центърът на нейната дюза да е на 19 mm под средата на долния ръб на отворения край на образеца (вж. фигура 2).
 2.4. Изпитвателен газ
 Подаваният към горелката газ трябва да има калоричност близо 38 MJ/m3 (напр. природен газ).
 2.5. Метален гребен с дължина най-малко 110 mm, със седем до осем гладки, заоблени зъба на всеки 25 mm.
 2.6. Хронометър с точност до 0,5 секунди.
 2.7. Вентилационен шкаф. Горивната камера може да се постави във вентилационен шкаф, при условие че вътрешният обем е най-малко 20 пъти, но не повече от 110 пъти, по-голям от обема на горивната камера и при условие че нито един от размерите за височина, широчина или дължина на вентилационния шкаф не е повече от 2,5 пъти по-голям от другите два размера. Преди изпитването се измерва вертикалната скорост на въздуха през вентилационния шкаф на 100 mm пред и зад крайното положение, в което ще бъде поставена горивната камера. Скоростта трябва да бъде между 0,10 и 0,30 m/s, за да се избегне евентуално неудобство за оператора заради продуктите на горенето. Възможно е да се използва вентилационен шкаф с естествена вентилация и подходяща скорост на въздуха.
 3. Образци
 3.1. Форма и размери
 Формата и размерите на образците са дадени на фигура 6. Дебелината на образеца съответства на дебелината на изпитваното изделие. Тя не трябва да бъде по-голяма от 13 mm. Когато вземането на образец позволява това, образецът трябва да има постоянно сечение по цялата си дължина.
 Фигура 6
 Образец
 (размери в милиметри)
 3.1.2. Ако формата и размерите на изделието не позволяват взимането на образец от дадения размер, трябва да се спазват следните минимални размери:
 а)
 за образци с широчина между 3 и 60 mm дължината трябва да бъде 356 mm. В този случай материалът се подлага на изпитване по широчината на изделието;
 б)
 за образци с широчина от 60 до 100 mm, дължината трябва да бъде най-малко 138 mm. В този случай потенциалното разстояние на изгаряне отговаря на дължината на образеца, като измерването започва при първата точка на измерване.
 3.2. Привеждане към околните условия
 Образците се привеждат към характеристиките на околния въздух най-малко 24 часа, но не повече от 7 дни, при температура 23° C + 2° C и относителна влажност 50 +


text:
5 процента и се държат при тези условия до самото изпитване.
 4. Процедура
 4.1. Образците се поставят с кардираната или с влакнести снопчета повърхност върху плоска повърхност и се сресват два пъти срещу власинките с помощта на гребена (точка 2.5).
 4.2. Образецът се поставя в държателя за образец (точка 2.2), така че изложената страна да бъде надолу към пламъка.
 4.3. Пламъкът на газа се регулира на височина 38 mm, като се използва белегът в камерата, а входът за въздух на горелката е затворен. Преди започване на първото изпитване, пламъкът трябва да гори най-малко 1 min, за да се стабилизира.
 4.4. Избутва се държателят на образеца в горивната камера, така че краят на образеца да е изложен на пламъка, и след 15 секунди се прекратява притокът на газ.
 4.5. Измерването на времето на горене започва от момента, когато основата на пламъка премине първата точка на измерване. Следи се разпространяването на пламъка върху страната, която гори по-бързо от другата (горна или долна страна).
 4.6. Измерването на времето за горене приключва, когато пламъкът е достигнал до последната измервателна точка или когато пламъкът загасне, преди да достигне до последната точка на измерване. Ако пламъкът не достигне последната точка на измерване, измерва се изгорялото разстояние до точката, където пламъкът е загаснал. Разстоянието на изгаряне е разпадналата се част от образеца, която е унищожена от горенето по повърхността или във вътрешността.
 4.7. Когато образецът не се запалва или не продължава да гори, след като горелката е била загасена, или когато пламъкът загасне преди достигане на първата точка на измерване, така че не е било измерено време за горене, в протокола от изпитването се отбелязва, че скоростта на горене е 0 mm/min.
 4.8. Когато се провеждат серия от изпитвания или се повтарят изпитвания, трябва да се осигури горивната камера и държателят на образеца да имат максимална температура 30° C преди започване на следващото изпитване.
 5. Изчисляване
 Скоростта на горене B (1) в милиметри в минута се определя по формулата:
 B = 60 s/t
 където:
 s
 =
 разстоянието на изгаряне в милиметри;
 t
 =
 времето в секунди, за да изгори разстоянието s.
 (1) Скоростта на горене (B) за всеки образец се изчислява само в случай че пламъкът достигне до последната точка на измерване или до края на образеца.
 ПРИЛОЖЕНИЕ 7
 Изпитване за определяне на характеристиките на топене на материалите
 1. Вземане на образци и принцип
 1.1. Подлагат се на изпитване четири образеца, за двете лица (ако не са еднакви).
 1.2. Образецът се поставя в хоризонтално положение и се излага на електрически радиатор. Под мострата е поставен съд за събиране на получаващите се капки. В този съд се поставя малко памучна вата, за да се провери дали някоя капка не е горяща.
 2. Апаратура
 Апаратурата се състои от (фигура 1):
 а)
 електрически радиатор;
 б)
 опора с решетка за образеца;
 в)
 съд (за получаващите се капки);
 г)
 опора (за апаратурата).
 2.1. Източникът на топлина е електрически радиатор с полезна мощност 500 W. Излъчващата повърхност трябва да е направена от прозрачна кварцова плоча с диаметър 100 ± 5 mm.
 Лъчистата топлина


text:
от апаратурата се измерва на повърхност, която е разположена успоредно на повърхността на радиатора на разстояние 30 mm, и трябва да бъде 3 W/cm2.
 2.2. Калибриране
 За калибриране на радиатора се използва измерител на топлинния поток (радиометър), гардонов тип (фолиен тип), в изпълнение с обхват не по-голям от 10 W/cm2. Чувствителният елемент, поглъщащ лъчистата енергия и евентуално в малка степен енергията от конвекцията, трябва да бъде плосък, кръгъл, с диаметър не повече от 10 mm и да има черно матово покритие.
 Чувствителният елемент се държи в съд с водно охлаждане, чиято предна страна е от силно полиран метал, плоска, съвпадаща с равнината на чувствителния елемент и кръгла с диаметър около 25 mm.
 Лъчистата енергия не трябва да преминава през прозорец преди достигането до чувствителния елемент.
 Измервателният уред трябва да бъде здрав, лесен за поставяне и използване, нечувствителен към въздушни течения и устойчив при калибриране. Измервателният уред трябва да има грешка в границите на ±3 процента и повторяемост в границите на 0,5 процента.
 Калибрирането на измерителя на топлинния поток се проверява всеки път, когато се прави повторно калибриране на радиатора, чрез сравнение с измервателен уред, пазен като контролен еталон и който не се използва за друга цел.
 Контролният еталонен уред трябва да бъде напълно калибриран през една година спрямо национален еталон.
 2.2.1. Проверка на калибрирането
 Облъчеността, получена от входящата мощност, която при първоначалното калибриране е отговаряла на облъченост от 3 W/cm2, трябва да се проверява често (най-малко на всеки 50 работни часа) и апаратурата трябва да бъде повторно калибрирана, ако такава проверка покаже отклонение, по-голямо от 0,06 W/cm2.
 2.2.2. Процедура по калибриране
 Апаратурата се поставя в околна среда, в която по принцип няма въздушни течения (не повече от 0,2 m/s).
 Измерителят на топлинен поток се поставя в апаратурата в положението на мострата, така че чувствителният елемент на измерителя да е разположен централно спрямо повърхността на радиатора..
 Включва се електрическото захранване и се установява входящата мощност при контролера, необходима да произведе в центъра на повърхността на радиатора облъченост от 3 W/cm2. След регулиране на уреда за мощност да регистрира 3 W/cm2 трябва да има период от пет минути без по-нататъшно регулиране, за да се осигури равновесие.
 2.3. Опората за образците е метален пръстен (фигура 1). Отгоре на тази опора е поставена решетка, изготвена от неръждаеми стоманени телове, със следните размери:
 а)
 вътрешен диаметър: 118 mm;
 б)
 размер на отворите: квадрат 2,10 mm;
 в)
 диаметър на стоманения тел: 0,70 mm.
 2.4. Съдът се състои от цилиндрична тръба с вътрешен диаметър 118 mm и дълбочина 12 mm. Съдът се напълва с памучна вата.
 2.5. Вертикална колона служи за опора на елементите, посочени в точки 2.1, 2.3 и 2.4.
 Радиаторът е поставен отгоре на опората по такъв начин, че излъчващата повърхност да е хоризонтална и излъчването надолу.
 Към колоната е предвиден лост/педал, за да повдига бавно опората от радиатора. Трябва също да бъде предвидена дръжка, за да може радиаторът да се връща в своето нормално положение.
 В нормалното си положение осите на радиатора, опората за образеца и съда трябва да съвпадат.
 3. Образци
 Изпитвателните образци